Wendekara Zanîngehê Munzurî Gulîstane Doku 100 rojan ra nata vînbîyaye ya. Merkezê Cigêrayîşanê Dêrsimî (DAM) derheqê serebûtî de eşkerayîyêke weşanaye û nê çîyî vatî:
''Wendekara Zanîngehê Munzurî Gulîstane Doku ra 5ê çeleyê 2020î ra nata xeberêke nêna girewtene. Keye û rayaumûmîye rê zanayîşê qîmî nênê dayene. Domana Doku û Dêrsimî, Gulîstane Doku rê se bî?
Ma sey Cigêrayîşanê Dêrsimî roja 100. ya vînbîyayîşê Gulîstane Doku de 13ê nîsane roja dişemeyî seba ke serebûtê Gulîstane Doku newe ra bêro rojdem ke xîret yeno kerdene ke vîrî ra şoro, kampanyaya hîsgerîye danê destpêkerdene.
Seba ke ma bibê vengê Gulîstane Doku 13ê nîsane roja şemeyî saete 21:00 de pê hashtaga #GülistanDoku100GündürNerede ma do twitter de bibê.
Ma venga şima danê ke bibê vengê qerayîşê keyeyê Doku.''
